РЕПУБЛИКА БЪЛГАРИЯ

**СТОПАНСКА АКАДЕМИЯ “Д. А. ЦЕНОВ” – СВИЩОВ**

|  |  |
| --- | --- |
| Факултет“ПРОИЗВОДСТВЕН И ТЪРГОВСКИ БИЗНЕС” | Катедра  “СОЦИАЛНИ И ПРАВНИ НАУКИ” |
|  |  |
| **Утвърждавам:** |  |
| Декан: …...…………….............................  (проф. д-р Любчо Варамезов) | Приета от ФС, Протокол № 4 от 26.11.2024 г. Приета от КС, Протокол № 4 от 20.11.2024 г. |
| **УЧЕБНА ПРОГРАМА**  **на** | |
| Учебна дисциплина“Правна уредба на интелектуалната собственост” | |
| **Код на дисциплината: ФПТБ-КПН-Б-315**  **Брой кредити по учебен план: (5)** | |
| Образователно-квалификационна степен: БАКАЛАВЪР | Код на документа:УД/УПР-ФПТБ-КПН-Б-315 |
| Форма на обучение: РЕДОВНА/ЗАДОЧНА/ДИСТАНЦИОННА Език: БЪЛГАРСКИ | Версия:v.04/2024 |

**І. ОРГАНИЗАЦИЯ НА ОБУЧЕНИЕТО**

**Часове учебна заетост (семестър с продължителност 14 седмици)**

***Таблица № 1***

|  |  |  |  |
| --- | --- | --- | --- |
| **Учебна заетост**  **/аудиторна и извънаудиторна/** | **Редовна форма на обучение** | **Задочна форма на обучение** | **Дистанционна форма на обучение** |
| **1. Аудиторна заетост (АЗ)** | **56** | **28** | **56** |
| 1.1. Лекции | 28 | 14 | 28 |
| 1.2. Семинарни занятия | 28 | 14 | 28 |
| **2. Извънаудиторна заетост (ИАЗ)** | **69** | **97** | **69** |
| 2.1.Самостоятелна работа | 35 | 49 | 35 |
| 2.2. Академични задания | 34 | 48 | 34 |
| 2.2.1. Курсови разработки и проекти | 0 | 0 | 0 |
| 2.2.2. Есета/доклади | 0 | 0 | 0 |
| 2.2.3. Казуси и делови игри | 15 | 20 | 15 |
| 2.2.4. Онлайн тестови и изпитни модули | 19 | 28 | 19 |
| **Всичко:** | **125** | **125** | **125** |

**Схема за формиране на крайната оценка по дисциплина**

***Таблица № 2***

|  |  |  |  |
| --- | --- | --- | --- |
| **Критерий** | **Тежест на критерия** | | |
| **Редовна форма на обучение** | **Задочна форма на обучение** | **Дистанционна форма на обучение** |
| **1. Изпълнение на ангажименти през семестъра, в т.ч.:** | **50%** | **50%** | **50%** |
| * 1. Посещение на учебни занятия   *(% от комплексната оценка)* | 10% | 5% | 0% |
| 1.2. Семестриални контролни  *(% от комплексната оценка)* | 10% | 0% | 0% |
| 1.3. Академични задания  *(% от комплексната оценка)* | 30% | 45% | 50% |
| **2. Семестриален изпит**  *(% от комплексната оценка)*  *Форма на провеждане:*  *тест* | **50%** | **50%** | **50%** |
| **Общо за дисциплината** | **100%** | **100%** | **100%** |

**II. Анотация**

**2.1. Цел на курса**

Дисциплината „Правна уредба на интелектуалната собственост” се изучава от студентите в ОКС бакалавър – редовна, задочна и дистанционна форма на обучение от специалност „Маркетинг“ в СА „Д.А. Ценов” – гр. Свищов. Целта на обучението е студентите да се запознаят с нормативната уредба (национална, на ЕС, международна), регламентираща и регулираща системата на интелектуална собственост (авторско право и индустриална собственост). По този начин следва да се придобият знания относно реда на придобиване, упражняване и защита на видовете права върху разнообразните обекти на интелектуална собственост (търговски марки, полезни модели, патенти, промишлен дизайн, ноу-хау и др.), посредством извършването на необходимите правоотношения. Чрез изучаването на учебната дисциплина се поставя за цел студентите допълнително да бъдат запознати с производствата и процедурите в национални и европейски ведомства, чиято дейност е пряко свързана с правните обекти и субекти на интелектуалната собственост.

**2.2. Предварителни изисквания**

Предпоставка за овладяване на учебната дисциплина са познанията по общите и специални икономически дисциплини, както и по дисциплината Oснови на правото.

**2.3. Използвани методи на преподаване**

***2.3.1 Редовна и задочна форма***

С цел доброто усвояване на правната материя и придобиване на теоретични и практически знания и умения, в учебния процес се използват лекции, разрешаване на правни казуси, анализ и тълкуване на нормативни актове, проучване на съдебна практика, провеждане на дискусии при съпоставка между българското и европейското законодателство, разглеждане на различни видове договори и експертизи. В съответствие със засилващите се тенденции за дигитализация, широко приложение намират Интернет базираните информационни технологии (Distance Learning платформа, социални мрежи и сайтове за комуникиране и обучение), както и редица иновативни синхронни и асинхронни методи за обучение (интерактивно обучение, инцидентно обучение, проблемно ориентирано обучение, казусно обучение, кооперативно/съвместно обучение), решаването на on-line тестове и др.

***2.3.2 Дистанционна форма***

В учебния процес се използват Интернет базираните информационни технологии (Distance Learning платформа, социални мрежи и сайтове за комуникиране и обучение), както и редица иновативни синхронни и асинхронни методи за обучение (интерактивно обучение, инцидентно обучение, проблемно ориентирано обучение, казусно обучение, кооперативно/съвместно обучение), решаването на on-line тестове и др.

**2.4. Очаквани резултати**

Изучаването на учебната дисциплина предоставя възможност първоначално да бъде опозната нормативната уредба в областта на интелектуалната собственост. За тази цел подробно в исторически аспект е разгледано и анализирано както българското законодателство, чрез съответните закони и подзаконови нормативни актове, но така също са представени и редица европейски и международни нормативни източници (директиви, регламенти, конвенции, международни договори и спогодби).

На следващо място са разгледани детайлно обектите и субектите на авторското право и сродните му права, както и свързаните с тях правоотношения. Във връзка с това е направена изчерпателна правна характеристика на видовете авторски договори, които са широко разпространени в практиката. По този начин се благоприятства студентите да придобият знания относно начините на сключване, подновяване, преобразуване и прекратяване на договорите, както и да са наясно с правата и задълженията на страните по тях. В тази насока особено внимание е отделено на гражданскоправната, административноправната и наказателноправната защита на правата, като така обучаващите се могат да овладеят методите и процедурите, чрез които успешно да защитят или възстановят нарушени, или изцяло отнети техни, или на трети лица авторски и сродни права.

Важен акцент е поставен и върху обектите на индустриална собственост. Наред с характеристиката на изобретението, полезния модел и промишления дизайн, е анализиран и правния режим на патента. Въз основа на правните аспекти на представената материя, студентите следва да усвоят спецификите на производствата, свързани със заявката за патент и за регистрация на обектите на индустриална собственост пред Патентното ведомство. От съществено значение за опознаване на правоотношенията в сферата на индустриалната собственост, е извършената правна характеристика на лицензионния договор. Правният режим на означенията предлага първоначално систематизиране на видовете търговски марки, проследяване особеностите на регистърното производство, като с оглед на това са обхванати и правата, произтичащи от регистрацията на търговската марка. Представени са също и географските означения и домейн имената. Разгледани са и други обекти на закрила на индустриалната собственост, като например топологията, интегралните схеми и др. Наред със законоустановените правила и принципи, са очертани и параметрите на нелоялната конкуренция и нейното проявление. В тази връзка е предоставена възможността обучаващите се да овладеят способите за правна защита и превенция срещу формите на нелоялната конкуренция.

Изучаването на учебната дисциплина създава благоприятни условия студентите от специалност „Маркетинг“ да получат профилирани знания и умения в областта на правото на интелектуална собственост, които следва да обогатяват и надграждат. По този начин те могат да се формират като квалифицирани и конкурентноспособни кадри, които притежават богат опит в сферата на маркетинговите процеси, изследвания и проучвания на обектите на интелектуална собственост.

**III. разпространение на дисциплината**

1. ВТУ „Св. св. Кирил и Методий” – гр. Велико Търново

2. Пловдивски университет „Паисий Хилендарски“ – гр. Пловдив

3. Университет за национално и световно стопанство – гр. София

4. University of London, UK.

5. School of Business, Economics and Law, University of Gothenburg, Swedish.

**IV. Учебно съдържание**

|  |  |  |  |  |  |  |
| --- | --- | --- | --- | --- | --- | --- |
| **ТемИ** | **Редовна форма на обучение** | | **Задочна форма на обучение** | | **Дистанционна форма на обучение** | |
| **Л** | **У** | **Л** | **У** | **Л** | **У** |
| **Тема 1. Интелектуална собственост. Понятие и отраслова структура.** | 2 | 2 | 0 | 0 | 2 | 2 |
| *1.1. Същност на правото на интелектуална собственост  1.2. Система на правото на интелектуална собственост  1.3. Обща характеристика на индустриалната собственост* |
| **Тема 2. Историческо развитие на правната закрила на обектите на интелектуална собственост.** | 2 | 2 | 0 | 0 | 2 | 2 |
| *2.1. Правна закрила на правото на интелектуална собственост в древността  2.2. Източници на авторското и патентното право в България  2.3. Международноправна закрила на правото на интелектуална собственост* |
| **Тема 3. Авторско право. Договори в областта на авторското право.** | 4 | 4 | 2 | 2 | 4 | 4 |
| *3.1. Същност на авторското право  3.2. Обекти на авторското право  3.3. Носители (субекти) на авторското право  3.4. Обща характеристика на договорите в областта на авторското право  3.5. Видове договори в областта на авторското право* |
| **Тема 4. Сродни права.** | 2 | 2 | 2 | 2 | 2 | 2 |
| *4.1. Обща характеристика на сродните права  4.2. Видове сродни права* |
| **Тема 5. Правна защита на авторското право и сродните му права.** | 2 | 2 | 2 | 2 | 2 | 2 |
| *5.1. Наказателноправна защита  5.2. Гражданскоправна защита  5.3. Административноправна защита* |
| **Тема 6. Изобретение и полезен модел.** | 2 | 2 | 0 | 0 | 2 | 2 |
| *6.1. Същност на изобретението и изисквания за патентоспособност  6.2. Видове изобретения  6.3. Характеристика на полезен модел* |
| **Тема 7. Правен режим на патента. Лицензионен договор.** | 4 | 4 | 2 | 2 | 4 | 4 |
| *7.1. Същност на патента  7.2. Права от патента  7.3. Видове патент  7.4. Заявка за патент. Производство пред Патентното ведомство  7.5. Характеристика на лицензионния договор* |
| **Тема 8. Промишлен дизайн.** | 2 | 2 | 2 | 2 | 2 | 2 |
| *8.1. Определение. Видове промишлен дизайн  8.2. Производство по регистрация на промишлен дизайн в Патентното ведомство  8.3. Права върху промишлен дизайн* |
| **Тема 9. Правен режим на означенията.** | 4 | 4 | 2 | 2 | 4 | 4 |
| *9.1. Търговска марка. Определение   9.1.1. Видове търговски марки   9.1.2. Регистрация на търговска марка   9.1.3. Права върху търговска марка  9.2. Географско означение. Определение   9.2.1. Видове географски означения   9.2.2. Регистрация на географско означение   9.2.3. Права върху географско означение  9.3. Домейн имена* |
| **Тема 10. Други обекти на закрила на индустриалната собственост. Нелоялна конкуренция.** | 4 | 4 | 2 | 2 | 4 | 4 |
| *10.1. Топология и интегрални схеми  10.2. Нови сортове растения и животни  10.3. Неразкрита информация (know how)  10.4. Същност на нелоялната конкуренция   10.4.1. Разновидности и действие на нелоялната конкуренция   10.4.2. Правна защита и превенция срещу нелоялната конкуренция* |
| **Общо:** | **28** | **28** | **14** | **14** | **28** | **28** |

**V. ИЗПОЛЗВАНИ УЧЕБНО-ТЕХНИЧЕСКИ СРЕДСТВА**

|  |  |  |
| --- | --- | --- |
| **Наименование на**  **Учебно-техническото средство** | **Използвани учебно-технически средства по вид на занятията** | |
| **Лекции** | **Семинарни**  **занятия** |
| 1. Мултимедийни системи за презентиране | X | X |
| 2. Интернет | X | X |
| 3. Специализирани програмни продукти: |  |  |
| 3.1  Ciela.net | X | X |

**VI. ПреПОРЪЧИТЕЛНИ МАТЕРИАЛИ И НОРМАТИВНИ ИЗТОЧНИЦИ**

**6.1. Основна литература**

|  |
| --- |
| 1. Учебен курс "Правна уредба на интелектуалната собственост" в Платформата за дистанционно и електронно обучение на СА "Д. А. Ценов", https://dl.uni-svishtov.bg/ |
| 2. Саракинов, Г., Новите законови разпоредби относно авторското право и сродните му права в България в условията на модерните технологии и интернет, София, Сиби, 2024. |

**6.2. Допълнителна литература**

|  |
| --- |
| 1. Баталски, К., Защита на марката на Европейския съюз от националните съдилища, София, Сиела, 2023. |
| 2. Георгиева, Х., Правна закрила на видео и електронните игри като обекти на интелектуалната собственост, София, Сиела, 2022. |
| 3. Драганов, Ж. Интелектуална собственост и основни права в правото на ЕС. УНСС. София, 2019. |
| 4. Манева, В. Закрила на правата на интелектуална собственост. Сиела. София, 2017. |
| 5. Брестничка, Р. Търговска марка. УИ Стопанство. София, 2014. |
| 6. Брестничка, Р. Търговска тайна. Изд. комплекс – УНСС. София, 2014. |
| 7. Николов, П. Нелоялна конкуренция и стратегии за противодействие. Сиби. София, 2012. |
| 8. Драганов, Ж. Правна закрила на промишления дизайн в ЕС. С., 2008. |
| 9. Борисов, Б. Интелектуалната собственост на интелектуалната фирма. УИ Стопанство. София, 2006. |
| 10. Драганов, Ж. Правен режим на означенията. С., 2006. |
| 11. Каменова, Ц. Международно и национално авторско право. С., БАН, 2004. |
| 12. Неделчева, Б. Право на интелектуална собственост, С., 2002. |
| 13. Борисов, Б. Интелектуална собственост. Промишлен дизайн. УИ Стопанство. София, 2001. |
| 14. Павлова, М. Патентно право. С., 2000. |

**6.3. Нормативни документи**

|  |
| --- |
| 1. Закон за авторското право и сродните му права. Обн. ДВ, бр. 56 от 29 юни 1993 г., изм. и доп. ДВ, бр. 28 от 29 март 2018 г. |
| 2. Закон за защита на конкуренцията. Обн. ДВ, бр. 102 от 28 ноември 2008 г., изм. ДВ, бр. 7 от 19 януари 2018 г. |
| 3. Закон за марките и географските означения. Обн. ДВ, бр. 81 от 14 септември 1999 г., изм. ДВ, бр. 85 от 24 октомври 2017 г. |
| 4. Закон за патентите и регистрацията на полезните модели. Обн. ДВ, бр. 27 от 2 април 1993 г., изм. ДВ, бр. 58 от 18 юли 2017 г. |
| 5. Закон за промишления дизайн. Обн. ДВ, бр. 81 от 14 септември 1999 г., изм. ДВ, бр. 85 от 24 октомври 2017 г. |
| 6. Закон за топологията на интегралните схеми. Обн. ДВ, бр. 81 от 14 септември 1999 г., изм. ДВ, бр. 30 от 11 април 2006 г. |

**6.4. Интернет ресурси**

|  |
| --- |
| 1. Комисия за защита на конкуренцията (https://www.cpc.bg). |
| 2. Патентно ведомство на Република България (http://www.bpo.bg/). |
| 3. Портал за електронни услуги. Електронни регистри. Патентно ведомство на Република България (https://portal.bpo.bg/). |

Съставил/и/:

|  |
| --- |
| …………………………………  (гл. ас. д-р Милен Атанасов) |

Ръководител катедра:

|  |  |
| --- | --- |
| …………………………………  (доц. д-р Катя Личева) |  |